laion/Wikipedia-Exotic huggingface dataset:
ლევან ცქიტიშვილი

ლევან ცქიტიშვილი (დ. 10 ოქტომბერი, 1976, თბილისი) — ქართველი ფეხბურთელი, საქართველოს ეროვნული საფეხბურთო ნაკრების ყოფილი ნახევარმცველი. საკლუბო კარიერა დაიწყო 1994 წელს, თბილისის „დინამოში“, სადაც 120 მატჩი ჩაატარა და 32 გოლი გაიტანა, 1998 წელს კი სხვა ქართველ ფეხბურთელებთან ერთად გერმანულ „ფრაიბურგში“ გადავიდა. ფრაიბურგში თამაშის დროს ცქიტიშვილმა 111 საბუნდესლიგო შეხვრედრა ჩაატარა. 2005 წელს ლევანს კონტრაქტი უნდა გაეფორმებინა დონეცკის „მეტალურგთან“, მაგრამ მოულოდნელად „ვოლფსბურგში“ ჩაირიცხა. სათამაშო პრაქტიკის უქონლობის გამო შემდეგ სეზონში ბერძნულ „პანიონიოსში“ განხორციელდა მისი ტრანსფერი. აქაც უთამაშებლობა და ცოტა ხნით უკლუბოდ ყოფნა.2008 წელს ცქიტიშვილმა თბილისის „ლოკომოტივში“ გააგრძელა კარიერა, თუმცა საქართველოში ნახევარი სეზონი გაატარა და 2009 წელს კვლავ უცხოეთს მიაშურა, კერძოდ გერმანიის მეორე ბუნდესლიგის კლუბ „ვეენს“,მაგრამ აქედანაც წამოვიდა და კარიერა დაასრულა. ლევან ცქიტიშვილი ეროვნულ ნაკრებში 1995 წლიდან თამაშობდა. ამ პერიოდის მანძილზე 55 მატჩი ჩაატარა და ერთი გოლი გაიტანა. მან სამჯერ უკაპიტნა კიდეც ნაკრებს, მათ შორის 2008 წლის ევროპის ჩემპიონატის შესარჩევ ციკლში იტალიის ნაკრებთან, რომელიც ქართველებმა 2:0 წააგეს. სათამაშო პრაქტიკის არქონა ძალიან მოქმედებდა ლევანის ნაკრებში თამაშზე, თუმცა ნაკრების მწვრთნელი კლაუს ტოპმიოლერი მაინც იძახებდა. კუპერის მოსვლის შემდეგ ლევანს ნაკრებში არ უთამაშია, თუმცა იგი უკვე რეგულარულად თამაშობდა თბილისის „ლოკომოტივში“. 2009 წლის ზაფხულში კუპერმა მალტასთან ამხანაგური მატჩისთვის გამოიძახა. საქართველოს ჩემპიონი: 1994,1995,1996,1997,1998 საქართველოს თასი: 1995,1996,1997 საქართველოს სუპერთასი: 1996, 1997 პროფილი Transfermarkt-ზე პროფილი Soccerway-ზე პროფილი national-football-teams.com-ზე ცქიტიშვილი ბუნდესლიგაში
ელოი აზორინი

ელოი აზორინი (დ. 19 თებერვალი, 1977, მადრიდი) — ესპანელი კინოს, თეატრისა და ტელემსახიობი. ელოი არის ესპანელი იუმორისტის ელოი არენასის შვილი. მან პირველი კინოროლი შეასრულა 19 წლის ასაკში. ელოი აქტიურად განაგრძობს მუშაობას ტელევიზიაში. 2006 წელს მან შეასრულა ბორჯიას როლი ესპანურ ფილმში, მიგელ ჰერნანადესის მიხედვით. ელოი აზორინი კინოფილმების ინტერნეტ-მონაცემთა ბაზაში
საქართველოს ტბები

საქართველოს ტბები — ეს არის საქართველოს ტერიტორიაზე არსებული ტბების ჩამონათვალი. ამტყელის ტბა ანიშხწარა ბებესირი გაგიდის ტბა გორაფის ტბა დერიკვარაძიში ინკითი მზი პატარა რიწა რიწა ცისფერი ტბა გონიოს ტბა მწვანე ტბა ნურიე ტბიყელი გრიგოლეთის ტბა დიდი ნარიონალი დიდი ჯაჯის ტბა იმნათის ტბა მთისპირის ტბა მცირე ნარიონალი მცირე პალიასტომი ნადარბაზევის ტბა ოქროს ტბა ოჩოჩხა პალიასტომი ჩალაუბნის ტბა ჭინჭაოს ტბა ჯაპანის ტბა გაბზარული ტბა დევის ტბა ხახიეთის ტბა გრძელი ტბა კაპატაძის ტბა ნახევარტბა სახარე ტბა ქაჩალტბა ქოჩების ტბა ყაჯირის ტბა ჯიქურების ტბა აბუდელაურის ტბა არჩვების ტბა ბაზალეთის ტბა ყელის ტბა წოდორეთის ტბა ჭილის ტბა ქვედის ტბა დიდი ოქროწყალი დიდი ტობა ვარჩხი პალიასტომი პაპანწყვილი ტობავარჩხილი ფართოწყარი ჩიპსთა ვარჩხი წვირმის ტბა აბულის ტბა ბუღდაშენის ტბა ვაჩიანის ტბა ზრესი კარწახის ტბა კახისის ტბა ლამაზი ტბა ლევანის ტბა მადათაფა მრუდე ტბა საღამოს ტბა ტაბაწყური ფარავანი წუნდის ტბა ხანჩალი ბარეთის ტბა კუმისის ტბა მარაბდის ტბა სანთის ტბა ჩაპაევკის ტბა ხადიკის ტბა ჯანდარის ტბა ბატეთის ტბა ერწოს ტბა წუნარის ტბა დიდი გლდანის ტბა კუს ტბა ლისის ტბა მუხათგვერდის ტბა პატარა გლდანის ტბა ვიკისაწყობში არის გვერდი თემაზე: საქართველოს ტბები
დინო სალუსი

ტიმოთეო „დინო“ სალუსი (დ. 20 მაისი, 1935, კამპო სანტო, არგენტინა) — არგენტინელი მუსიკოსი. დინო, ცნობილი მუსიკოსისა და ინსტრუმენტალისტ კაეტანო სალუსის შვილი, ბავშვობიდანვე უკრავდა ბანდონეონზე. განიცდიდა სალტის პროვინციის მუსიკოსების გავლენას. ოფიციალური საიტი: დინო და ხოსე მარია დინო სალუსის ინტერვიუ დაარქივებული 2009-07-19 საიტზე Wayback Machine. Myspace ოფიციალური
ისმაელ ლო

ისმაელ ლო (დ. 30 აგვისტო, 1956 დოგონდოუჩი, ნიგერი) — სენეგალელი მომღერალი და მუსიკოსი. იგი დაიბადა სენეგალელი მამისა და ნიგერელი დედის ოჯახში 1956 წლის 30 აგვისტოს. ისმაილის დაბადების შემდეგ, ოჯახი დაბრუნდა სენეგალში და დასახლდა ქალაქ რუფისკაში, დედაქალაქ დაკართან ახლოს. ისმაელ ლო არის მრავალმხრივი მომღერალი და მუსიკოსი. სიმღერის გარდა იგი უკრავს გიტარასა და ჰარმონიკაზე. ოფიციალური საიტი დაარქივებული 2006-12-06 საიტზე Wayback Machine. Allmusic-ზე დისკოგრაფია დაარქივებული 2006-05-22 საიტზე Wayback Machine.
Trans-Europe Express (ალბომი)

Trans-Europe Express (ქართ. ტრანს-ევროპული ექსპრესი, აგრეთვე ცნობილი გერმანული სათაურით Trans Europa Express) — გერმანული ელექტრონული ჯგუფ Kraftwerk-ის ალბომი, რომელიც გამოვიდა 1977 წელს. მუსიკალურად ეს დისკი განსხვავდება წინა ალბომებისგან, რადგან მისი კომპოზიციების უმეტესობა ჩაწერილია თავად ჯგუფის წევრების მიერ შექმნილი საკუთარი ინსტრუმენტებით, ისევე როგორც ამას აკეთებდა ჯგუფი Tangerine Dream. ალბომის კიდევ ერთი თავისებურება მის ფსევდოკონცეფტუალიზმშია, რაც გამოიხატება ცენტრალური კომპოზიციის საერთო თემით - ტრანს-ევროპული ექსპრეს მატარებლით მოგზაურობით. შენიშვნა 1: : Trans-Europe Express უერთდება კომპოზიციას Metal on Metal. გერმანულ გამოცემაში Metal on Metal დაყოფილია ორ ნაწილად. შენიშვნა 2: : ფრანგულ და გერმანულ გამოცემაში განსხვავება შეიმჩნევა მხოლოდ კომპოზიციით Showroom Dummies, რომელსაც ფრანგულად ეწოდება Les Mannequins. ინფორმაცია საიტზე Discogs ↑ Gill, Andy. (ოქტომბერი 13, 2009) Album: Kraftwerk, Trans Europe Express (Mute). The Independent. დაარქივებულია ორიგინალიდან — 2012-11-04. ციტირების თარიღი: ოქტომბერი 22, 2009. ↑ Weisbard, 1995. p.215 ↑ Cavanagh, David. Uncut Reviews: Kraftwerk – Reissues. Uncut. დაარქივებულია ორიგინალიდან — 2011-01-01. ციტირების თარიღი: ოქტომბერი 22, 2009. ↑ Album artist 365 - Kraftwerk. tsort.info. ციტირების თარიღი: 2010-09-30. ↑ Kraftwerk - Music Charts. acharts.us. ციტირების თარიღი: 2011-07-11. ↑ Tous les Albums classés par Artiste French. www.infodisc.fr. დაარქივებულია ორიგინალიდან — 2012-08-15. ციტირების თარიღი: 2011-07-10. ↑ Discographie Kraftwerk French. lescharts.com. ციტირების თარიღი: 2009-10-14. ↑ Liedsuche გერმანული. www.charts-surfer.de. ციტირების თარიღი: 2008-09-08. ↑ Chartverfolgung / KRAFTWERK / Longplay გერმანული. www.musicline.de. ციტირების თარიღი: 2009-09-18. ↑ Top Annuali Album Italian. www.hitparadeitalia.it. ციტირების თარიღი: 2009-10-14. ↑ Discography Kraftwerk. swedishcharts.com. ციტირების თარიღი: 2009-07-09. ↑ Kraftwerk. www.officialcharts.com. ციტირების თარიღი: 2013-08-08. ↑ allmusic ((( Kraftwerk > Charts & Awards > Billboard Albums ))). www.allmusic.com. ციტირების თარიღი: 2009-07-09. ↑ British album certifications – Kraftwerk – Trans-Europe Express. ბრიტანეთის ფონოგრამების მწარმოებლების ასოციაცია. შეიყვანეთ Trans-Europe Express ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go
სტუმრად გატანილი გოლის წესი

სტუმრად გატანილი გოლის წესი არის საფეხბურთო შეჯიბრების წესი და იგი გამოიყენება იმ სიტუაციაში, როდესაც ორი მოწინააღმდეგე ხვდება ერთმანეთს (ფლეი-ოფის სტადიაზე) და ორმატჩიან შეხვედრებში არ ვლინდება გამარჯვებული (ითამაშება ფრე) ანუ ორ მატჩში გააქვთ თანაბარი გოლები. ამ შემთხვევაში მოქმედებს ეს წესი, რომლის თანახმადაც უპირატესობა ენიჭება იმ გუნდს და გადის შემდეგ ეტაპზე, რომელმაც უფრო მეტი გოლი გაიტანა "სტუმრად" ანუ მეტოქე გუნდის მოედანზე. იმ შემთხვევაში, თუ სტუმრად გატანილ გოლთა რაოდენობაც თანაბარია, ამ შემთხვევაში თამაში გადადის დამატებით დროში, სადაც უკვე აღარ მოქმედებს ეს წესი. თუკი გამარჯვებული აქაც არ გამოვლინდა, მაშინ ინიშნება თერთმეტრიანების სერია, სადაც ვლინდება გამარჯვებული. დამატებითი დრო პენალტების სერია ფეხბურთის წესები
ტრანსვესტიზმი

ტრანსვესტიზმი (ტრანსვესტიტი) — დამამცირებელი ტერმინი, (იხ. ქროს-დრესინგი - ქროს დრესერი) საწინააღმდეგო სქესის ტანსაცმლის ჩაცმისაკენ სწრაფვა. დიდი ხნის განმავლობაში მას უკავშირებდნენ მხოლოდ და მხოლოდ ჰომოსექსუალობას, ამასთან აქტიურს ქალებთან და პასიურს – მამაკაცებთან. ამიტომ ქვეყნებში, სადაც ჰომოსექსუალობა კანონით იდევნებოდა, ტრანსვესტიზმი ითვლებოდა ამორალურ და დანაშაულებრივ მოვლენად. თანამედროვე თვალსაზრისით, ტრანსვესტიზმი – არაერთმნიშვნელოვანი მოვლენაა, რადგან საწინააღმდეგო სქესის ტანსაცმლის ტარების მოტივები შეიძლება იყოს არსობრივად სხვადასხვა. ნამდვილი ტრანსვესტიზმი წარმოადგენს პერვერსიას, რომლის დროსაც საწინააღმდეგო სქესის ტანსაცმლის ჩაცმა იწვევს სექსუალური სიამოვნების განცდას, მაგალითად, მამაკაცებში ძლიერ სექსუალურ აღგზნებას ქალის თეთრეულის, კაბის, წინდების და ა.შ. ჩაცმის დროს. ამ პროცესს ხშირად თან ახლავს სარკის წინ საკუთარი სხეულის ფერება და ონანიზმი. შესავალი ლგბტ ჟურნალისტიკაში/[ავტ. შორენა გაბუნია; რედ. ირაკლი ვაჭარაძე; არასამთავრობო ორგანიზაცია „იდენტობა“]. - თბ., 2013. - 319 გვ.; 20 სმ.. - დანართები: გვ. 145-316. - განმარტ. ლექსიკონი: გვ. 3-34
ახალი ჰოლანდია

სახელწოდება ახალი ჰოლანდია შეიძლება აღნიშნავდეს: ახალი ჰოლანდია — ავსტრალიის ისტორიული სახელი ახალი ჰოლანდია — ჰოლანდიის ყოფ. სამფლობელოები ბრაზილიის სანაპიროზე ახალი ჰოლანდია — კუნძული სანქტ-პეტერბურგში (რუსეთი) ახალი ჰოლანდია — უბანი ძვ. თბილისში
ახალი ჰოლანდია (თბილისი)

ახალი ჰოლანდია — უბანი მთაწმინდის რაიონში (ვერა), ვარდისუბნის დასავლეთით მაღლობზე მდებარე უბნის ყოფილი სახელი. მოიცავდა ახლანდელი ერეკლე ტატიშვილისა (ყოფილი ყაზბეგის) და დიმიტრი ბაქრაძის ქუჩების მიდამოებს. იხსენიება XIX საუკუნის II ნახევარში შედგენილ თბილისის გეგმებზე. აქ უწინ არსებობდა ტავერნა „ახალი ჰოლანდია“, ჩანს, უბნის სახელიც აქედან მოდის. ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 25, ISBN 978-99928-20-35-3. კვირკველია, თ., ძველთბილისური დასახელებანი, თბილისი: საბჭოთა საქართველო, 1985. — გვ. 19.
აშპაშხანა

აშპაშხანა (სპარსულად: اشپ-زخانه – "აშ" – წვნიანი, "ფაზ" – მხარშავი, "ხანა" – სახლი) – სასადილოების რიგები (სახაშეები, საქაბაბეები, სამწვადეები) ისტორიულ ძველ თბილისში, თათრის (ახლანდ. გორგასლის) მოედნის სამხრეთ მხარეზე და ახლანდ. გორგასლის ქუჩის დასაწყისში. აშპაშხანა მოხსენიებული აქვს იოსებ გრიშაშვილს რამდენიმე ლექსში. შენზე ამბობენ: კუშტიაო, ამპარტავანი და გიწოდებენ უკარებელს, თავკერძს და ტრაბახს; მე კი მორცხვი ვარ! ვაქებ ტფილისს, სალაყბოს ყაბახს და მხიბლავს ნუში. აშპაშხანა, მკერდის მტევანი ("სონეტი რობაქიძეს") აშპაშხანისკენ, სადაც კლდის ქიმზე დგას ნარიყალა ჯავრით მზირალი, ჩავივლი დაღმართს და ერთ ნადიმზე შემხვდება ორი ნაჯიბგირალი. ("აშპაშხანისკენ") კვირკველია, თ., ძველთბილისური დასახელებანი, გვ. 19. «საბჭოთა საქართველო», თბ., 1985
ოლდ ვიკი

ოლდ ვიკი (ინგლ. Old Vic) — ბრიტანული თეატრი. მდებარეობს ლონდონში, ვატერლოოს სადგურის სამხრეთ-აღმოსავლეთით, კატის ქუჩისა და ვატერლოოს გზის გადაკვეთაზე. 1951 წლიდან თეატრის შენობა შეტანილია აღნუსხული შენობების სიაში. თეატრს სახელი დაერქვა იმ კომპანიისა, რომელიც დაფუძნდა თეატრის შენობაში და მართავდა წარმოდგენებს თავისი რეპერტუარიდან. შემდგომში ამ დასის საფუძველზე ლოურენს ოლივიემ 1968 წელს ჩამოაყალიბა ბრიტანეთის ეროვნული თეატრი. ეროვნული თეატრი ოლდ ვიკის შენობაში რჩებოდა 1976 წლამდე, სანამ მისთვის არ აშენდა ახალი შენობა საუთ ბენკზე. ვიკისაწყობში არის გვერდი თემაზე: ოლდ ვიკი ოფიციალური საიტი
ოსკარი საუკეთესო უცხოენოვანი ფილმისთვის

ამერიკული კინოაკადემიის ჯილდო საუკეთესო უცხოენოვანი ფილმისთვის — ერთ-ერთი ჯილდო ოსკარის კინოფესტივალზე, რომელიც იმართება ყოველწლიურად ამერიკის შეერთებულ შტატებში. ჯილდო გადაეცემა სრულმეტრაჟიან მხატვრულ ფილმს, რომელიც გადაღებულია შეერთებული შტატების საზღვრებს გარეთ არა ინგლისურ ენაზე. 1947 - „ფეხსაცმელების მწმენდავი“, ვიტორიო დე სიკა 1949 - „ველოსიპედების გამტაცებლები“, ვიტორიო დე სიკა 1951 - „რასიომონი“, აკირა კუროსავა 1956 - „გზა“, ფედერიკო ფელინი 1957 - „კაბირიას ღამეები“, ფედერიკო ფელინი 1958 - „ჩემი ბიძა“, ჟაკ ტატი 1959 - „შავი ორფეოსი“, მარსელ კამიუ 1960 - „ქალიშვილის წყარო“, ინგმარ ბერგმანი 1963 - „რვანახევარი“, ფედერიკო ფელინი 1964 - „გუშინ, დღეს, ხვალ“, ვიტორიო დე სიკა 1966 - „ქალი და მამაკაცი“, კლოდ ლელუში 1967 - „მატარებლები განსაკუთრებული მეთვალყურეობის ქვეშ“, ირჟი მენცელი 1968 - „ომი და მშვიდობა“, სერგეი ბონდარჩუკი 1969 - „ძეტა“, კოსტა-გავრასი 1971 - „ფინცი-კონტინის ბაღი“, ვიტორიო დე სიკა 1972 - „ბურჟუაზიის მოკრძალებული ხიბლი“, ლუის ბუნიუელი 1974 - „ამარკორდი“, ფედერიკო ფელინი 1975 - „დერსუ უზალა“, აკირა კუროსავა 1976 - „ფერადი შავ-თეთრი“, ჟან-ჟაკ ანო 1977 - „მადამ როზა“, ჟან-ჟაკ ანო 1982 - „ფანი და ალექსანდერი“, ინგმარ ბერგმანი 1990 - „ახალი კინოთეატრი პარადიზო“, ჯუზეპე ტორნატორე 1995 - „ანტონია“, მარლინ გორისი 1997 - „ცხოვრება მშვენიერია“, რობერტო ბენინი 1999 - „ყველაფერი დედაჩემის შესახებ“, პედრო ალმოდოვარი 2000 - „მოახლოებული ვეფხვი, ჩასაფრებული დრაკონი“, ენგ ლი 2004 - „შინაგანი ზღვა“, ალეხანდრო ამენაბარი 2012 - „სიყვარული“, მიხაელ ჰანეკე 2013 - „დიდებული სილმაზე“, პაოლო სორენტინო 2014 - „იდა“, პაველ პავლიკოვსკი კინოაკადემიის ოფიციალური საიტი დაარქივებული 2008-07-07 საიტზე Wayback Machine. .
ბაგები (თბილისი)

ბაგები — საცხოვრებელი უბანი თბილისში (ვაკის რაიონი), ვაკის განაპირას, წყნეთის გზატკეცილის გასწვრივ; ყოფილი სოფელი. ბაგების ტერიტორიაზე ადრე ბაღ-ბოსტნები და ფარეხები ჰქონდათ წყნეთელ გლეხებს. სავარაუდოდ აქედან მოდის ამ ადგილის სახელწოდებაც („ბაგა“ დაბმული საქონლისათვის განკუთვნილ საკვების ჩასაყრელს ნიშნავს). თანამედროვე განაშენიანება 1980-იანი წლების დასაწყისში დაიწყო (მთავარი არქიტექტორი ბ. მამინაიშვილი). ბაგები წარმოადგენს სამ ტერასაზე განლაგებულ რამდენიმე ურთიერთდაკავშირებულ კომპლექსს. გარდა საცხოვრებელი სახლებისა, ბაგებში აშენდა თბილისის სახელმწიფო უნივერსიტეტის საერთო საცხოვრებლის მაღლივი კორპუსები, რომლებიც ხიდით უკავშირდება მდინარე ვერის მარცხენა სანაპიროზე მდებარე სასწავლო კორპუსებს. 2022 წელს ბაგების უნივერსიტეტის ქუჩასთან დამაკავშირებელი 532 მეტრის სიგრძის საავტომობილო ხიდის მშენებლობა მიმდინარეობს. კვირკველია, თ., ძველთბილისური დასახელებანი, გვ. 19. «საბჭოთა საქართველო», თბ., 1985
მაკიივკა

მაკიივკა, მაკეევკა (უკრ. Макіївка) — ქალაქი აღმოსავლეთ უკრაინაში, დონეცკის ოლქში, 25 კილომეტრი ოლქის დედაქალაქ დონეცკიდან. 2001 წლის აღწერით ქალაქის მოსახლეობა 389,589-ია, აქედან 178,475 (46 %) კაცია, ხოლო 211,114 (54 %) ქალი. ქალაქს ქვეყანაში უმნიშვნელოვანესი ადგილი უჭირავს ფოლადისა და ქვანახშირის წარმოებაში. დონეცკი და მაკიივკა ისე ახლო არის ერთმანეთთან, რომ ძნელია თქმა სად მთავრდება ერთი ქალაქი და იწყება მეორე. Офіційний сайт Макіївської міської ради
ბაზაზხანა

ბაზაზხანა — მაუდით, ჩითით, ფარჩით, ბამბითა და მატყლით მოვაჭრეთა დუქნების რიგი აღმოსავლეთის ქალაქებში. ფეოდალურ თბილისში ბაზაზხანა ეწოდებოდა ორ სხვადასხვა უბანს, სადაც ასეთი დუქნები იყო განთავსებული. დიდი, ანუ ზემო ბაზაზხანა ახლანდელი ლესელიძის ქუჩაზე მდებარეობდა, სიონის ტაძრის პარალელურად, ლ. ასათიანის ქუჩის გადაკვეთის ადგილიდან დაახლოებით სიონისა და ერეკლეს ქუჩების შეყრამდე. ამ ადგილს „ჩორსუ-ბაზარსაც“ უწოდებდნენ. მცირე, ანუ ქვემო ბაზაზხანა თათრის (ახლანდ. გორგასლის) მოედნის ახლოს იყო, „ბამბის რიგის“ ტერიტორიაზე. XIX საუკუნეში თბილისში კიდევ ერთი „ახალი ბაზაზხანა“ გაჩნდა „ბნელ რიგებში“ (ახლანდ. შარდენის ქუჩა). კვირკველია, თ., ძველთბილისური დასახელებანი, გვ. 19. «საბჭოთა საქართველო», თბ., 1985
ბაყალხანა

ბაყალხანა — სურსათ-სანოვაგის ბაზარი აღმოსავლეთის ქალაქებში. ამ სახელით ცნობილი იყო ძველი თბილისის ორი ადგილი, სადაც ხილ-ბოსტნეულითა და სხვა სანოვაგით მოვაჭრეთა (ბაყლების) დუქნები იყო განლაგებული. ერთი მათგანი იყო ავლაბარში, ახლანდ. მეტეხის ქუჩის სწვრივად; მეორე, ძირითადი, თათრის (ახლანდ. გორგასლის) მოედანზე მდებარეობდა. ზოგიერთი ცნობით, ბაყლებს დუქნები ვერცხლის ქუჩის ბოლოშიც ჰქონდათ. კვირკველია, თ., ძველთბილისური დასახელებანი, გვ. 19. „საბჭოთა საქართველო“, თბ., 1985
ეპიკურე

ეპიკურე (ებრ. Ἐπίκουρος; დ. ძვ. წ. 341, სამოსი — გ. ძვ. წ. 270, ათენი) — ძველი ბერძენი ფილოსოფოსი, მორალისტი, ათეისტი, ეპიკურეიზმის დამაარსებელი. ეპიკურე დაიბადა ქ. სამოსში, 14 წლისა გაეცნო ფილოსოფიას, შეისწავლა დემოკრიტეს მოძღვრება, ხოლო 18 წლისა ათენში პერიპატეტელებს უსმენდა, მოგვიანებით დაარსდა სკოლა, რომლის შესასვლელთან ეწერა „მგზავრო, აქ თავს კარგად იგრძნობ. აქ სიამოვნებაა უმაღლესი სათნოება“. ეპიკურეს მრავალი შრომა დაუწერია (300–მდე), აქედან უმთავრესი მნიშვნელობისაა „ბუნების შესახებ“ (37 წიგნად), რომლის ფრაგმენტებია შემორჩენილი. ეპიკურეს მოძღვრების გასაგებად დიდი მნიშვნელობა აქვს, აგრეთვე მის წერილებს. ეპიკურეიზმი ნარკვევები ფილოსოფიის ისტორიაში – რ. გორდეზიანი, გ. თევზაძე, მ. ნემსაძე, მ. ჭელიძე, თბილისი, 1993 წ. (ინგლისური)მაქსის სადისერტაციო ნამუშევარი "განსხვავება დემოკრიტეს ნატურფილოსოფიასა და ეპიკურეს ნატურფილოსოფიას შორის" (ინგლისური)ეპიკურეს მთავარი დოქტინები დაარქივებული 2011-06-29 საიტზე Wayback Machine. (ინგლისური)ეპიკურე& ეპიკურეული ფილოსოფია (ინგლისური)ეპიკურეს წერილი მენოიკეს დაარქივებული 2017-01-03 საიტზე Wayback Machine.
BAFTA საუკეთესო ფილმისთვის

BAFTA საუკეთესო უცხოენოვანი ფილმისთვის — ბაფტას ჯილდო, რომელიც ყოველწლიურად გადაეცემა საუკეთესო ფილმებს. არსებობს სამი ნომინაცია საუკეთესო ფილმების შერჩევისთვის: BAFTA საუკეთესო ფილმისთვის, BAFTA საუკეთესო არაინგლისურენოვანი ფილმისთვის, ალექსანდრე კორდას ჯილდო საუკეთესო ბრიტანული ფილმისთვის. ჯილდო დაარსებულია ბრიტანეთის ფილმისა და სატელევიზიო ხელოვნების აკადემიის მიერ, რომელიც ყოველწლიურად აჯილდოებს სატელევიზიო და საბავშვო ფილმებს, 1948 წლიდან. 1948 - ჩვენი ცხოვრების საუკეთესო წლები 1949 - ჰამლეტი 1950 - ველოსიპედების გამტაცებლები 1951 - ყველაფერი ევას შესახებ 1959 - ბალადა ჯარისკაცზე 1960 - ბენ-ჰური, გზა მაღალი საზოგადოებისაკენ 1963 - ლოურენს არაბი, ტომ ჯონსი 1965 - დოქტორი სტრეინჯლავი 1967 - ვის ეშინია ვირჯინია ვულფის? 1968 - ყველა დროის ადამიანი 1970 - შუაღამის კოვბოი 1974 - ალისა აქ აღარ ცხოვრობს 1977 - ვიღაცამ გუგულის ბუდეს გადაუფრინა 1979 - მანჰეტენი 1980 - ადამიანი-სპილო 1985 - ოთახი ხედით 1987 - რანი 1990 - მკვდარი პოეტების საზოგადოება 1994 - ოთხი ქორწილი და ერთი დაკრძალვა 1997 - ინგლისელი პაციენტი 1998 საუკეთესო ფილმი: შეყვარებული შექსპირი საუკეთესო ბრიტანული ფილმი: ელისაბედი 1999 - ამერიკული სილამაზე 2001 - გლადიატორი 2002 - პიანისტი 2003 - ესაუბრე მას 2004 - ავიატორი 2005 - კუზიანი მთა 2006 - შოტლანდიის უკანასკნელი მეფე 2010 - მეფის სიტყვა 2012 - სკაიფოლი 2014 საუკეთესო ფილმი: სიყრმე საუკეთესო ბრიტანული ფილმი: ყველაფრის თეორია BAFTA-ს ოფიციალური არქივი (1948-2007) დაარქივებული 2007-06-21 საიტზე Wayback Machine. BAFTA-ს დაჯილდოება IMDB დაარქივებული 2007-06-24 საიტზე Wayback Machine.
თომა ბარათაშვილი

თომა ავთანდილის ძე ბარათაშვილი — XVIII საუკუნის I ნახევრის ქართველი პოეტი. 1724 წელს თავის ძმასთან, ცნობილ პოეტთან მამუკა ბარათაშვილთან ერთად რუსეთში გახიზნულ ვახტანგ VI-ს გაჰყვა ამალაში. 1740-იან წლებში რუსეთის საგარეო საქმეთა კოლეგიის დიპლომატ-კურიერი იყო. ბარათაშვილის პოეტური მემკვიდრეობიდან ცნობილია რამდენიმე ლექსი, რომლებშიც უცხოეთში გადახვეწილი ადამიანის სევდაა გამოხატული. დავით გურამიშვილი ბარათაშვილს დასესხებია ერთ სასიმღერო კილოს („ხმას“) და ლექსიც მიუძღვნია მისთვის. ქართული ლიტერატურის ისტორია, ტ. 2, თბ., 1966 მიქაძე გ., ქართული საბჭოთა ენციკლოპედია, ტ. 2, თბ., 1977. — გვ. 198.
BAFTA საუკეთესო რეჟისურისთვის

BAFTA საუკეთესო რეჟისურისთვის გამარჯვებულებს გადაეცემათ გამარჯვებულებს ბრიტანეთის ფილმისა და სატელევიზიო ხელოვნების აკადემიისგან.
BAFTA საუკეთესო ორიგინალური სცენარისთვის

BAFTA საუკეთესო ორიგინალური სცენარისთვის — ბრიტანული კინოაკადემიის ჯილდო. პრიზით აჯილდოებენ საუკეთესო ორიგინალურ სენარის ავტორებს 1984 წლიდან. მას შემდეგ, რაც კატეგორია BAFTA საუკეთესო სცენარისთვის გაიყო ორ ნომინაციად საუკეთესო ადაპტირებული სცენარი და საუკეთესო ორიგინალური სცენარი. ჯილდო ყველაზე მეტჯერ (4) მიღებული აქვს ვუდი ალენს.
ოქროს გლობუსი საუკეთესო უცხოენოვანი ფილმისთვის

ოქროს გლობუსი საუკეთესო უცხოენოვანი ფილმისთვის არის ოქროს გლობუსის დაჯილდოების ერთ-ერთი ნომინაცია. 1986 წლამდე ჯილდოს ეწოდებოდა ოქროს გლობუსი საუკეთესო უცხოური ფილმისთვის. რაც ნიშნავდა იმას, რომ გამარჯვებული უნდა ყოფილიყო არაამერიკული ფილმი. 1987 წელს ნომინაციამ მიიღო დღევანდელი დასახელება. ამგვარად შესაძლებელი გახდა ამერიკული, მაგრამ არაინგლისურენოვანი ფილმების დაჯილდოება აღნიშნული პრიზით. ასეთი ფილმებია აპოკალიფსი და ქარს დადევნებული. ყველაზე მეტი ჯილდო ამ ნომინაციაში მიღებული აქვს დიდ ბრიტანეთს. მის შემდეგ მოდიან ესპანეთი და საფრანგეთი.
დომინო (კომიქსი)

დომინო (ნინა თურმენი) — Marvel Comics-ის გამოგონილი პერსონაჟი, ყველაზე მეტად ცნობილია კომიქსებიდან იქს ადამიანების შტო, იქს-ძალა. შექმნეს მწერალმა ფაბიან ნისიეზამ და მხატვარმა რობ ლიფელდმა. პირველად გამოჩნდა კომიქსში იქს-ძალა #11 (X-Force) (1992 წლის ივნისი). იქს ძალაში მან პირველად მიიღო ორი დამოუკიდებელი ნომერი, one of which had her teaming with Puck against Lady Deathstrike. იქ ნაჩვენები იყო მისი ბავშვობა დომინოს დებიუტის შემდეგ New Mutants #98-ში (თებერვალი 1991წ.) მისი რეალური ავტორი საჯაროდ არ გამოჩენილა. შემდგომში დომინოს თანამედროვე ვერსიის დროებითი გამოჩნეა მოხდა იქს-ძალაში ტომი 1 #8, რომელიც 11-ე ნომრის ბოლო ფურცლებზე შედგა. შემდეგ ის მოხვდა კეიბლი და დედპულის კომიქსეშიც, ახლა კი მონაწილეობს იქს-ძალაში დომინო კეიბლი და დედპულის კომიქსებში მე-8-ე ნომრიდან გამოჩნდა, სადაც მან სცადა კეიბლთან შებრძოლება ექვსეულის ბანდასთან ერთად, თუმცა მათ კეიბლთან გამკლავება ვერ შეძლეს და მისი ხელმძღვანელობის ქვეშ მოექცნენ. შემდეგში დომინო გაყვა დედპულს რუმისტანში, სადაქ იქაური დიქტატორი მოკლა. მაგრამ იქიდან უკან დასაბრუნებლად ადგილობრივმა მოსახლეობამ მოითხოვა კეიბლის მათ ხელმძღვანელად დანიშვნა, მოქალაქე ვესთან მოლაპარაკების შემდეგ, მან კეიბლის მოკვლა სცადა, ხოლო ამ ცდის წარუმატებლად დასრულების შემდეგ ის მის ერთ-ერთ ყველაზე საშიშ მტრად იქცა. მოგვიანებით დომინო შეუერთდა თავის ძველ მეგობარს ჯ. ვ. ბრიჯს, ასევე ვერცხლისფერ სიასამურს და კონტესიას, ის მოხვდა დროებით სპეც-დანაყოფში, რომლის მიზანიც დამსჯელის შეპყრობა იყო. როდესაც ყალბმა დამსჯელმა ქალაქის მცხოვრებნი მიზანში ამოიღო, დომინო იყო ერთად-ერთი რომელიც მხარში დაუდგა ნამდვილ დამსჯელს. Domino დომინოს ბიოგრაფია Marvel-ის ოფიციალურ საიტზე ↑ Cable and Deadpool #7-12, 27-29, 33-35, 40-42 ↑ (X-Force Vol. 3 #8)
ბერძენხანა

ბერძენხანა — ძველი თბილისის გორგასლის მოედნის მიმდებარე ტერიტორიის ერთი ნაწილის ისტორიული სახელწოდება. უბანს სახელი ეწოდა წმ. ეკატერინეს ბერძნული ეკლესია-მონასტრის მიხედვით, რომელიც მაშინდელი თათრის მოედნის სამხრეთ-დასავლეთ ხაზზე განლაგებული დუქნების უკან მდებარეობდა. ბერძენხანას მართკუთხა მოხაზულობის ტერიტორია ეკავა თათრის მოედანს, ლილახანასა (ახლანდ. სამღებროს ქუჩა) და აშპაშხანას შორის. აშპაშხანა, კერძოდ კი მისი ნაწილი ქიაბაბხანა, წმ. ეკატერინეს ეკლესიის ჩრდ.-აღმ. კედელს გასდევდა მტკვრის მხარეზე, ლილახანა კი მის პარალელურად მიემართებოდა მოპირდაპირე კედლის გასწვრივ. გადმოცემით, ამ უბანში მდგარ ეკლესიას დავით აღმაშენებლის ზეობაში ჩაეყარა საფუძველი (XI ს.). XIV ს. მიწურულს იგი დაანგრია თემურ-ლენგის ლაშქარმა. ალექსანდრე I-ის დროს, 1430 წ. ეკლესია აღადგინეს, მაგრამ კვლავ დაინგრა აღა-მაჰმად-ხანის შემოსევის დროს 1795 წ. პლატონ იოსელიანის ცნობით, მის ნანგრევებზე კვალვ აღუდგენიათ ეკლესია სინას მთიდან მოსულ ბერებს. შემოსავალიც სინას მთის მონასტრებისთვის ყოფილა განკუთვნილი. მონასტერს თავისი დუქანიც ჰქონია, რომელიც მას ერეკლე II-მ უბოძა 1781 წ. მონასტერშივე იდგა ბერძენი არქიმანდრიტის რეზიდენცია. კვირკველია, თ., ძველთბილისური დასახელებანი, თბილისი: საბჭოთა საქართველო, 1985. — გვ. 21.
ბზის მოედანი

ბზის მოედანი, თივის ბაზარი (რუს. Сенний базар) — მოედანი XIX საუკუნის თბილისში, მტკვრის მარცხენა სანაპიროზე, რიყის სამხრეთ ნაწილში სირაჯხანის სიახლოვეს, ავლაბრის ხიდთან (დაახლოებით ახლანდელი ევროპის მოედნის ტერიტორია). ხიდის ორივე ბოლოში ქარვასლები იდგა, მოედანზე კი გასაყიდად მომარაგებული იყო თივის ზვინები ქარავანთათვის, საიდანაც მოდის ადგილის სახელწოდებაც. მოედანმა სახელი მიიღო როგორც რიყეზე, ასევე მტკვრის მარჯვენა სანაპიროზე (ავლაბრის ხიდთან) არსებულ სავაჭრო-სასტუმრო სახლებში (ქარვასლებში) უცხოეთიდან ქარავნებით ჩამოსული ვაჭრების და საქმოსნების სასაპალნე და შესაბმელი პირუტყვისთვის (აქლემების, ცხენების, ხარების, სახედრების) განკუთვნილი საგანგებოდ შერჩეული ადგილის გამო, სადაც ღამის სათევად გაჩერებულ პირუტყვს უყრიდნენ თივას, ბზეს, შვრიას და ა.შ. კვირკველია, თ., ძველთბილისური დასახელებანი, გვ. 22. «საბჭოთა საქართველო», თბ., 1985; ენციკლოპედია „თბილისი“, გვ. 546, თბ., 2002.